  Виталий Пронин Ижысь Удмуртской ульчаын кышкыт учыр луэм бере калыклы юрттэт сётон азьланьтӥське. Быремъёслэн семьяоссылы 1 миллион манет сётон вылысь документъёсты бичаны кутскизыКалыкез утён, семья но демография политикая министрерство ивортэмъя, толон 14 часысен 10 сюрс манет сётыны кутскемын Удмуртской ульчаысь 261 номеро юртысь 1-тӥ-4-тӥ подъездъёсын улӥсьёслы. Берло нуналъёс куспын 10 сюрс манет басьтӥз 336 адями, со пӧлысь 151-езлы сётэмын вал 13-тӥ ноябре. Соослы сётӥське на гуманитарной юрттэт. Озьы ик 13-тӥ ноябрьысен кутскизы быремъёслэн семьяоссылы 1 миллион манет сётон вылысь документъёсты бичан. Нимысьтыз распоряжение гожтэмын. 2 семья вань документъёссэ сётӥз ни. Тодэ вайытон вылысь, Правительстволэн Председателез Ярослав Семёнов 12-тӥ ноябре онлайн-брифинг дыръя шуиз: бырем адямиослэн семьяоссылы 1 миллион манет сётыны кутсконо та арняысен. Сергей Захаров Туспуктэм: udmurt.ru Теги: куашкамкорка кышкытюгдур Удмуртскойурам  